
                                   Aprob,

                                                                                                       


      Primar,


jurist  Stelian TURCU
REFERAT DE SPECIALITATE,
privind aprobarea, în principiu, a unei scheme de ajutor de minimis pentru rezidenții parcului industrial din comuna Lețcani, județul Iași

Urmare adresei nr.8/09.02.2026 a Societății Iași Industrial Park SRL, înregistrată la noi cu nr.1317/12.02.2026 prin care se solicită comunicare facilități fiscale și administrative aplicabile rezidenților Parcului Industrial Lețcani și administratorului parcului;

 În conformitate cu prevederile art.20 din Legea nr.186/2013 privind constituirea și funcționarea parcurilor industriale, se pot acorda întreprinderilor care realizează investiţii in parcurile industriale din Comuna Letcani facilități fiscale  şi constau în:
1. scutire de la plata impozitului pe terenuri, corespunzător terenului aferent parcului industrial, potrivit prevederilor art. 464 alin. (1) lit. k) din Legea nr. 227/2015 privind Codul fiscal, cu modificările și completările ulterioare, coroborat cu prevederile art. 20 alin 1 lit b) din Legea nr. 186/2013 privind constituirea și funcționarea parcurilor industriale;

2.scutire de la plata impozitului pe clădiri, corespunzător clădirilor care fac parte din infrastructura parcului industrial, în conformitate cu art. 456 alin.(1) lit.g) alin. (1) pct. 9 din Legea nr. 227/2015 privind Codul fiscal, cu modificările și completările ulterioare, coroborat cu prevederile art. 20 alin 1 lit c) din Legea nr. 186/2013 privind constituirea și funcționarea parcurilor industriale;

3. reducere cu 50% la plata taxelor datorate bugetului local Letcani pentru eliberarea oricăror certificate de urbanism, autorizații de construire și/sau autorizații de desființare de construcții aferente terenurile și clădirile din infrastructura parcului, ce fac parte integrantă din parcul industrial, in conformitate cu prevederile art. 20 alin (1) lit d) din Legea nr. 186/2013 privind constituirea și funcționarea parcurilor industriale;

În conformitate cu prevederile art. 456 alin. (1), lit.„g” si art 464 alin.(1) lit „k” din Legea nr 227/2015 privind codul fiscal, Consiliul local are posibilitatea de a acorda scutiri de la plata impozitului/taxei pe clădiri și terenuri, datorat de către persoanele juridice, în condiţiile elaborării unor scheme de ajutor de stat - minimis având ca obiectiv dezvoltarea regională.
 Potrivit art.3 alin.(4) din Ordonanța de Urgență a Guvernului nr.77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr.21/1996 cu modificările și completările ulterioare -  

(4) Instituirea măsurilor de ajutor de stat sau de minimis se va face în urma unor analize de oportunitate şi impune iniţiatorului/furnizorului, după caz, elaborarea, în condiţiile legii, a unor acte normative sau administrative, după caz, prin care se instituie scheme de ajutor de stat sau de minimis sau ajutoare de stat individuale sau de minimis, care trebuie să prevadă cel puţin următoarele elemente: obiectivul, modalitatea acordării ajutorului de stat sau de minimis, beneficiarii, perioada de aplicare, cuantumul fondurilor alocate în acest scop din bugetul furnizorului, prevederea europeană aplicabilă în temeiul căreia a fost instituită măsura de ajutor de stat sau de minimis, în conformitate cu legislaţia în domeniu.

Prevederile Ordinului   nr. 2980/2013 din 24 septembrie 2013 privind aprobarea condiţiilor de acordare a măsurilor de sprijin pentru investiţiile realizate în parcurile industriale, cu modificările și completările ulterioare, conferă posibilitatea acordării de facilități fiscale de natura scutirii la plata impozitelor pe terenurile și clădirile situate în parcurile industriale, în baza unor scheme de ajutor de stat, respectiv a unor scheme de ajutor de minimis, pentru agenții economici care întrunesc condițiile stipulate expres de acesta.
Deoarece scopul declarat al acestor operatori economici este crearea de locuri de muncă și implicit dezvoltarea locală/regională, beneficiarii se vor circumscrie prevederilor art.106-109 din Tratatul privind Funcționarea Uniunii Europene și a legislației secundare adoptate în baza acestora, considerăm justificată acordarea scutirii în cotă de 100% de la plata impozitului pe clădiri și terenuri.

Numărul estimat de beneficiari este de 15 întreprinderi, acesta putând fi extins până la epuizarea bugetului schemei.

Valoarea totală a ajutorului de minimis, respectiv bugetul care va fi acordat în cadrul schemei, pe toată durata de aplicare a acesteia, respectiv 01.01.2026-31.12.2028, este estimată la suma maxima de 3.500.000 lei, distribuiţi astfel: 2026 – 175.000 lei; anul 2027 – 1.100.000 lei; anul 2028 – 2.225.000 lei; echivalentul în euro la cursul valutar al BNR din 31 decembrie al fiecărui an anterior celui în care se aplică schema de ajutor.

Pentru a beneficia de prevederile schemei, solicitanţii trebuie să achite toate obligaţiile faţă de bugetul local al Comunei Letcani și față de bugetul general consolidat; această cerinţă va fi avută în vedere atât pentru acordarea facilităţii cât şi pentru menţinerea acesteia.
Din perspectivă economică sunt incidente și aplicabile prevederile art.3 din Regulamentul (UE) nr.2023/2831 al Comisiei privind aplicarea art.107 și art.108 din Tratatul privind funcționarea Uniunii Europene în cazul ajutoarelor de minimis, publicat în Jurnalul Oficial al Uniunii Europene din 15.12.2023: (1) „Se consideră că ajutoarele nu îndeplinesc toate criteriile prevăzute la articolul 107 alineatul (1) din tratat și, prin urmare, sunt scutite de obligația de notificare prevăzută la articolul 108 alineatul (3) din tratat, în cazul în care îndeplinesc condițiile prevăzute în prezentul regulament.
(2) Pentru fiecare stat membru, valoarea totală a ajutoarelor de minimis acordate unei întreprinderi unice nu poate depăși suma de 300.000 EUR pe durata a trei exerciții financiare.

(3) Ajutoarele de minimis se consideră acordate în momentul în care dreptul legal de a beneficia de aceste ajutoare este conferit întreprinderii în temeiul legislației naționale aplicabile, indiferent de data la care ajutoarele de minimis se plătesc întreprinderii respective.

(4) Plafoanele prevăzute la alineatul (2) se aplică indiferent de forma ajutorului de minimis sau de obiectivul urmărit și indiferent dacă ajutorul acordat de statul membru este finanțat în totalitate sau parțial din resurse cu originea în Uniune. Perioada de trei exerciții financiare se stabilește prin raportare la exercițiile financiare folosite de către întreprinderea din statul membru în cauză.

(5) În sensul plafoanelor prevăzute la alineatul (2), ajutoarele se exprimă ca grant în numerar. Toate sumele utilizate sunt brute, mai précis înainte de deducerea impozitelor sau a taxelor.În cazul în care  ajutorul este acordat sub altă formă decât cea a unui grant, valoarea ajutorului este egală cu echivalentul subvenție brută al ajutorului. Ajutoarele care vor fi plătite în mai multe tranșe se actualizează la valoarea lor în momentul în care sunt acordate. Rate bobânzii care trebuie aplicată la actualizare este rata de actualizare aplicabilă la data acordării ajutoarelor.

(6) În cazul în care, prin acordarea unor noi ajutoare de minimis, s-ar depăși plafonul relevant prevăzut la alineatul (2), nicio parte a respectivelor ajutoare noi nu poate beneficia de dispozițiile prezentului regulament.

(7) În cazul fuziunilor sau al  achizițiilor, atunci când se stabilește dacă un nou ajutor de minimis acordat unei întreprinderi noi sau întreprinderii care face achiziția depășește plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziție rămân legal acordate.
(8) În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, și anume, în principiu, întreprinderii care preia activitățile pentru care au fost utilizate ajutoarele de minimis, în cazul în care o astfel de alocare nu este posibilă, ajutoarele de minimis se alocă proporțional pe baza valorii contabile a capitalului social al noilor întreprinderi la data la care separarea produce efecte.

Agenții economici care își vor desfășura activitatea în parcul industrial de pe raza administrativ-teritorială a comunei Lețcani, vor investi sume considerabile în imobilele-clădiri situate in acest parc, generând locuri de muncă, vor avea o contribuție substanțială la dezvoltarea regională și stimularea investițiilor private, în scopul dezvoltării economico-sociale durabile și eficiente. Parcurile industriale au fost înființate tocmai pentru a se crea infrastructura necesară în vederea atragerii de investiții și investitori, care să utilizeze resursele locale, în vederea creării de noi locuri de muncă și dezvoltarea zonei, aliniindu-se astfel politicii de dezvoltare regională, respectiv națională.

Având în vedere cele expuse mai sus, proiectul de hotărâre îndeplinește condițiile de natură tehnică și economică pentru a fi supus dezbaterii și aprobării plenului Consiliului local.
Din perspectivă juridică sunt incidente și aplicabile următoarele prevederi legale:

Ordonanța de urgență a Guvernului nr.57/2019 privind Codul administrativ, cu modificările și completările ulterioare, care prevede:
· Art.129 alin.(1) potrivit cărora „ Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.”

· Art.129 alin.(4) lit.c potrivit cărora Consiliul local exercită următoarele categorii de atribuții : stabileşte şi aprobă impozitele şi taxele locale, în condiţiile legii;

Legea nr.227/2015 privind Codul fiscal, cu modificările și completările ulterioare: 
Art.456 alin.(1) lit.g protivit cărora (1) Nu se datorează impozit/taxă pe clădiri pentru:

g) clădirile din parcurile industriale, parcurile ştiinţifice şi tehnologice, precum şi cele utilizate de incubatoarele de afaceri, cu respectarea legislaţiei în materia ajutorului de stat;

Art.464 alin.(1) lit.k potrivit cărora  (1) Nu se datorează impozit/taxă pe teren pentru:

k) terenurile din parcurile industriale, parcurile ştiinţifice şi tehnologice, precum şi cele utilizate de incubatoarele de afaceri, cu respectarea legislaţiei în materia ajutorului de stat;

- Regulamentul (UE) nr.2023/2831, al Comisiei privind aplicarea art.107 și art.108 din Tratatul privind funcționarea Uniunii Europene în cazul ajutoarelor de minimis, publicat în Jurnalul Oficial al Uniunii Europene din 15.12.2023.

-Art.3 alin.(4) din Ordonanța de Urgență a Guvernului nr.77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr.21/1996 cu modificările și completările ulterioare -  

(4) Instituirea măsurilor de ajutor de stat sau de minimis se va face în urma unor analize de oportunitate şi impune iniţiatorului/furnizorului, după caz, elaborarea, în condiţiile legii, a unor acte normative sau administrative, după caz, prin care se instituie scheme de ajutor de stat sau de minimis sau ajutoare de stat individuale sau de minimis, care trebuie să prevadă cel puţin următoarele elemente: obiectivul, modalitatea acordării ajutorului de stat sau de minimis, beneficiari, perioada de aplicare, cuantumul fondurilor alocate în acest scop din bugetul furnizorului, prevederea europeană aplicabilă în temeiul căreia a fost instituită măsura de ajutor de stat sau de minimis, în conformitate cu legislaţia în domeniu.

Din punct de vedere juridic, raportat la dispozițiile art.129 alin.(1) , alin.(4) lit.c din OUG nr.57/2019 privind Codul Administrativ, art.456 alin.(1) lit.g, art.464 alin.(1) lit.k din Legea nr.227/2015 privind Codul fiscal, cu modificările și completările ulterioare, prevederile art.3 alin.(4) din Ordonanța de Urgență a Guvernului nr.77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr.21/1996 cu modificările și completările ulterioare; Regulamentul (UE) nr.2023/2831 din 15.12.2023, proiectul de hotărâre îndeplinește condițiile legale pentru a fi supus dezbaterii și aprobării plenului Consiliului local.
Având în vedere că în procedura de acordare a ajutorului de minimis termenul limită de depunere a cererii de către rezidenții parcului industrial este de 15 aprilie și cele expuse în prezentul raport, apreciem faptul că Schema de ajutor de minimis pentru contribuabilii bugetului local al comunei Lețcani, poate fi supus aprobării în principiu a Consiliului local, urmând să fie urmată procedura prevăzută de OUG nr..77/2014 pentru obținerea avizului Consiliului Concurenței, în acest scop. 
COMPARTIMENT FINANCIAR CONTABIL ȘI AJUTOARE DE STAT,



Insp.Ana DRAM                       ________

Insp. Maria PANȚIRU               ________




Insp. Cornelia MACARU           ________




Insp.Paula Luminița BUDESCU  ________



Insp. Paul-Cosmin BUTA            ________

